آمریکانین کارل وینسون اوچاق گمی‌سی‌نی کره سولارینا گؤندرمه‌سی‌نین آردیندان داها دا گئریل  واشینگتن-پیونگ یانگ خطینده قارشی‌لیق‌لی آچیقلامالار گلمه‌یه داوام ائتدی.
سون اولا‌راق آمریکا پرزیدنتی دونالد ترامپ، تویتر حسابین‌دان یاییملادیغی مئساژلارلا قوزئی کره‌نی هدف آلدی.
ترامپ، مئساژیندا؛
"قوزئی کره بلاسینی آختاریر. چین کؤمک ائتمه‌یه قرار وئرسه معجزه اولار. کؤمک ائتمزسه بیز بو پروبلئمی اونلارسیز حل ائدریک. آ.ب.د." ایفاده‌لرینه یئر وئردی.
قوزئی کره ایسه، اؤزونو "گوج‌لو سلاح‌لارلا" قوروماغا و ساواشین هر جورونه حاضر اولدوغونو آچیقلادی.
بؤلگه‌ده گرگینلیگین یوکسلمه‌سی‌نین آردین‌دان چین ده قوزئی کره سرحدینه عسگر گؤندردی.
بو آرادا، بؤلگه‌دکی دونانما حرکت‌لی‌لیگی، روسیا طرفین‌دن ده یاخین‌دان ایزله‌نیلیر.
روسیا خاریجی ایشلر باخانلیغیندان وئریلن آچیقلامادا، آمریکانین قوزئی کره‌یه قارشی تک یان‌لی بیر عملیاتا گیریشیلمه‌سیندن نگران‌لیق دویولدوغو وورغولاندی.
گونئی کره رهبرلیگی ایسه، اولاسی بیر تک یان‌لی آمریکا حربی مداخیله‌سین‌دن قایغیلی.
سئول رهبرلیگین‌دن وئریلن آچیقلامادا، گونئی کره خالقی‌نین گوونلیگی‌نین اؤنجه‌لیکلی اولدوغو خاطیرلادیلدی.
